и 6 от основния регламент, като е добавила среднопретеглените ПОАР и печалбата, направени от групата оказали съдействие индонезийски производители за всички вътрешни продажби на MSG (на едро и на дребно) по време на разследвания период в рамките на прегледа. При липсата на друга налична информация това бе счетено за най-подходящия и разумен източник на информация.
 3.3.2. Експортна цена
 (142)
 При липсата на съдействие от страна на индонезийските производители износители експортната цена беше определена въз основа на данните на Comext (Евростат) в съответствие с член 18 от основния регламент. Тъй като цените в Comext са вписани на ниво CIF, а групата оказали съдействие индонезийски производители не е изнасяла за Съюза, нивото франко завода е установено въз основа на доказателствата, предоставени в искането за преглед с оглед изтичане на срока на действие на мерките във връзка с транспортните и застрахователните разходи от Индонезия до границата на Съюза.
 3.3.3. Сравнение и дъмпингов марж
 (143)
 Комисията сравни нормалната стойност съгласно двата описани по-горе различни сценария с установената по-горе експортна цена. Въз основа на това среднопретегленият дъмпингов марж, изразен като процент от цената CIF на границата на Съюза преди облагането с мито, e бил:
 —
 87,03 %, когато е изчислен въз основа на всички продажби на MSG на вътрешния пазар в Индонезия, както е описано в съображение 138;
 —
 44,26 %, когато е изчислен въз основа на формирана нормална стойност, както е описано в съображение 141.
 3.3.4. Заключение
 (144)
 Поради това Комисията стигна до заключението, че през разследвания период в рамките на прегледа дъмпинговият внос от Индонезия е продължил.
 4. ВЕРОЯТНОСТ ОТ ПРОДЪЛЖАВАНЕ НА ДЪМПИНГА
 4.1. КНР
 (145)
 В допълнение към констатацията за съществуването на дъмпинг през разследвания период в рамките на прегледа, в съответствие с член 11, параграф 2 от основния регламент Комисията разследва вероятността от продължаване на дъмпинга, ако мерките бъдат отменени, по отношение на вноса от КНР. Поради неоказване на съдействие от страна на производители износители/производители в КНР Комисията направи своята оценка въз основа на наличните факти в съответствие с член 18 от основния регламент, а именно въз основа на констатациите от предишния преглед с оглед изтичане на срока на действие на мерките, посочен в съображение 2, на информацията, предоставена в искането за преглед, на публично достъпната информация, Comext (Евростат) и GTA. Бяха анализирани следните елементи: производственият капацитет и свободният капацитет в КНР, експортните цени на пазарите на трета държава, привлекателността на пазара на Съюза и практиките на заобикаляне.
 4.1.1. Производствен капацитет и свободен капацитет в КНР
 (146)
 Поради неоказване на съдействие Комисията е трябвало да направи своята оценка въз основа на наличните факти в съответствие с член 18 от основния регламент, по-специално на информацията, предоставена в искането и констатациите от предишния преглед с оглед изтичане на срока на действие на мерките, както и на други публични източници, описани подробно в съображение 149.
 (147)
 Съгласно предоставената от заявителя информация производственият капацитет на MSG в Китай от 2015 г. насам се е увеличавал непрекъснато. От 2013 г. насам поради въвеждането на по-строго законодателство за опазване на околната среда по-малките производители на MSG в